钦定古今图书集成/历象汇编/庶征典/第178卷 > 《田家五行》 > 《杂虫占》
## 钦定古今图书集成/历象汇编/庶征典/第178卷 > 《田家五行》 > 《杂虫占》

虫食树死，人相残害；虫食水藻鱼盐贵；“虫食桑，来年
丝绵贵；虫食杏，来年大麦贵；虫食桃，来年小麦贵；虫
食李，来年小豆贵；虫食荆，来年禾贵；虫食榆，来年黍
贵；虫食槐，来年大豆贵；虫食枣，来年粟贵。”

周

### 惠王元年秋鲁有蜮

按《春秋鲁庄公十八年》：“秋有蜮。”按《左传》，“为灾也。”
按《公羊传》“何以书？记异也。”按《穀梁传》“一有一亡曰
蜮。”蜮，射人者也。

〈大全〉蜮，鲁所无也，故以有书。夫以含沙射人，其为物至微矣。鲁人察之，以闻于朝，鲁史异之，以书于策，何也？山阴陆佃曰：“蜮，阴物，麋亦阴物也。是时庄公上不能防闲其母，下不能正其身，阳淑消而阴慝长矣，此恶气之应。”其说是也。汪氏曰：“‘或谓‘蜮’字以古隶较之，作蟘即蠈也。食苗叶者，窃疑《春秋》书‘螽’”、“螟’皆不言有，此书”有“蜮”，则为异而非蠈矣。

按《汉书五行志》，“严公十八年秋有蜮。”刘向以为，蜮生
南越。越地多妇人，男女同川，淫女为主，乱气所生，故
圣人名之曰蜮。蜮犹惑也，在水旁能射人，射人有处，
甚者至死。南方谓之短狐。近射妖，死亡之象。时严将

两子见弑，夫人亦诛。刘歆以为蜮，盛暑所生，非自越
来也。京房《易传》曰：“忠臣进善，君不试，厥咎国生蜮。”
惠王十二年，鲁有蜚。

按《春秋鲁庄公二十九年》：“秋，有蜚。”按《左传》，“为灾也，
凡物不为灾，不书。”按《公羊传》，“记异也。”

〈注〉蜚者，臭恶之虫也。南越盛暑所生，非中国之所有。

### 庄王十三年蛇𩰚于郑南门按春秋不书按汉书五行志左氏传鲁严公时有内蛇与外蛇𩰚郑南门中内蛇死刘向以为近蛇孽

也。先是，郑厉公劫相祭仲而逐兄昭公代立，后厉公
出奔，昭公复入死，弟子仪代立。厉公自外劫大夫傅
瑕，使僇子仪，此外蛇杀内蛇之象也。蛇死六年而厉
公立。严公闻之，问申𦈡曰：“尤有妖乎？”对曰：“人之所忌，
其气炎以取之，妖由人兴也。人亡衅焉，妖不自作。人
弃常，故有妖。”京房《易传》曰：“立嗣子疑，厥妖蛇居国门
𩰚。”〈按郑厉公以釐王三年复立蛇𩰚死六年而厉公立当是庄王十三年也〉
按：《穀梁传》：“一有一亡曰有。”

〈注〉《穀梁说》曰：“蜚者，南方臭恶之气所生也，象君臣淫泆，有臭恶之行。”

按：《汉书五行志》，严公二十九年有蜚。刘歆以为“负蠜
也，性不食谷，食谷为灾，介虫之孽。”刘向以为蜚色青，
近青眚也，非中国所有。南越盛暑，男女同川泽，淫风
所生，为虫臭恶。是时严公取齐淫女为夫人，既入，淫
于两叔，故蜚至。天戒若曰，今诛绝之尚及，不将生臭
恶，闻于四方。严不寤。其后夫人与两叔作乱，二嗣以
杀，卒皆被辜。董仲舒《指略》同。

### 匡王元年鲁有蛇自泉宫出入于国

按《春秋》不书。按《汉书五行志，左氏传》，文公十六年
夏，有蛇自泉宫出，入于国，如先君之数。刘向以为近
蛇孽也。泉宫在囿中，公母姜氏常居之，蛇从之出，象
宫将不居也。《诗》曰：“维虺维蛇，女子之祥。”又蛇入国，国
将有女忧也。如先君之数者，公母将薨象也。秋，公母
薨，公恶之，乃毁泉台。夫妖孽应行而自见，非见而为
害也。文不改行循正，共御厥罚，而作非礼，以重其过。
后二年薨，公子遂杀文之二子恶、视，而立宣公。文公
夫人大归于齐。